# ΔΗΜΙΟΥΡΓΙΑ ΤΜΗΜΑΤΩΝ

Όπως και στο SURVEY, πρέπει να δηλώσουμε τα τμήματα που λειτουργούν στο Νηπιαγωγείο μας, ανάλογα με τον τύπο του (κλασικό ή ολοήμερο).

Ξεκινάμε κάνοντας κλικ στη **ΣΧΟΛΙΚΗ ΜΟΝΑΔΑ** και κατόπιν κλικ στη **Διαχείριση Τμημάτων**.

Αν εκεί υπάρχει κάποιο τμήμα, το διαγράφουμε πατώντας το εικονίδιο με το κόκκινο Χ. Θα δημιουργήσουμε εξαρχής όλα τα τμήματα.

Η ορολογία έχει ως εξής: **Γενικής Παιδείας** χαρακτηρίζονται τα πρωινά τμήματα, ενώ **Ολοήμερου Νηπιαγωγείου** τα τμήματα που λειτουργούν μετά τις 12 το μεσημέρι.

Ας δώσουμε ενδεικτικά κάποιες ονομασίες:

1. Κλασικό Νηπιαγωγείο με ένα τμήμα: Το τμήμα μπορεί να λέγεται **ΚΛΑΣΙΚΟ**. Αν έχει δύο κλασικά τμήματα, αυτά θα λέγονται **ΚΛΑΣΙΚΟ 1** και **ΚΛΑΣΙΚΟ 2**.
2. Ολοήμερο Νηπιαγωγείο με ένα κλασικό και ένα ολοήμερο τμήμα: Εδώ θα δημιουργήσουμε τρία τμήματα. Το κλασικό τμήμα, όπως προηγουμένως, θα το καταχωρίσουμε ως **ΚΛΑΣΙΚΟ**. Το ολοήμερο τμήμα, αφού λειτουργεί σε δύο βάρδιες, θα το δηλώσουμε ως **ΟΛΟΗΜΕΡΟ (Α ΒΑΡΔΙΑ)** και **ΟΛΟΗΜΕΡΟ (Β ΒΑΡΔΙΑ).**
3. Ολοήμερο Νηπιαγωγείο με δύο ολοήμερα τμήματα: Προφανώς θα δημιουργήσουμε τέσσερα τμήματα:

|  |  |  |
| --- | --- | --- |
| **ΟΛΟΗΜΕΡΟ** | **1** | **(Α ΒΑΡΔΙΑ)** |
| **ΟΛΟΗΜΕΡΟ** | **1** | **(Β ΒΑΡΔΙΑ)** |
| **ΟΛΟΗΜΕΡΟ** | **2** | **(Α ΒΑΡΔΙΑ)** |
| **ΟΛΟΗΜΕΡΟ** | **2** | **(Β ΒΑΡΔΙΑ)** |

Ξεκινάμε. Ας ασχοληθούμε με το παράδειγμα 2, ενός Νηπιαγωγείου με ένα κλασικό και ένα ολοήμερο τμήμα. Θα δημιουργήσουμε πρώτα το κλασικό τμήμα. Κάνουμε κλικ στο πράσινο εικονίδιο (**Προσθήκη τμήματος**).

Στην καρτέλα που ανοίγει γράφουμε **ΚΛΑΣΙΚΟ** στο όνομα και επιλέγουμε **ΠΡΟΝΗΠΙΑ – ΝΗΠΙΑ** (με δεδομένο ότι τα τμήματά μας απαρτίζονται από νήπια και προνήπια) και **Γενικής Παιδείας**. Ώρες διδασκαλίας βάζουμε 25. Μπορούμε επίσης να ορίσουμε και τον υπεύθυνο εκπαιδευτικό για το συγκεκριμένο τμήμα. Πατάμε **Αποθήκευση**.

Συνεχίζουμε στο ολοήμερο. Δημιουργούμε πρώτα το πρωινό τμήμα του ολοήμερου (ΟΛΟΗΜΕΡΟ – Α ΒΑΡΔΙΑ).

Κάνουμε κλικ στο πράσινο εικονίδιο…

…και εργαζόμαστε όπως προηγουμένως. Γράφουμε **ΟΛΟΗΜΕΡΟ (Α ΒΑΡΔΙΑ)** στο όνομα, επιλέγουμε **ΝΗΠΙΑ – ΠΡΟΝΗΠΙΑ** και **Γενικής Παιδείας** (αφού μιλάμε για πρωινό τμήμα), ώρες 25 και όνομα εκπαιδευτικού. Αποθηκεύουμε.

Μας έμεινε το απογευματινό τμήμα του ολοήμερου. Όνομα βάζουμε **ΟΛΟΗΜΕΡΟ (Β ΒΑΡΔΙΑ)** και επιλέγουμε τομέα σπουδών **Ολοήμερου Νηπιαγωγείου**. Το καινούργιο κελί που βλέπουμε εδώ είναι η «Διδακτική Ζώνη», η ώρα δηλαδή που σχολάει το τμήμα. Επιλέγουμε **Διδακτική Ζώνη 4**.

Αποθηκεύουμε.

Να τα τμήματά μας:


# ΚΑΤΑΝΟΜΗ ΤΩΝ ΠΑΙΔΙΩΝ ΑΝΑ ΤΜΗΜΑ

Για να κατανείμουμε τα παιδιά ανά τμήμα, πάμε **Μαθητές**, **Εγγραφές μαθητών**, **Κατανομή μαθητών σε τμήματα.**

**1**

**2**

**3**

Για τα παιδιά του κλασικού, βάζουμε **ΠΡΟΝΗΠΙΑ-ΝΗΠΙΑ** (αφού τα τμήματά μας είναι μικτά) και

# Γενικής Παιδείας.

Στον πίνακα που εμφανίζεται τσεκάρουμε αναλόγως. Μόλις τελειώσουμε, πατάμε **Αποθήκευση**.

Για τα παιδιά του ολοήμερου τμήματος εργαζόμαστε όπως προηγουμένως, επιλέγοντας όμως στον τύπο τμήματος την τιμή **Ολοήμερου Νηπιαγωγείου**.

Τσεκάρουμε και αποθηκεύουμε.


# ΣΗΜΕΙΩΣΗ: Ο ανωτέρω πίνακας αφορά νηπιαγωγείο με δύο ολοήμερα τμήματα.